Beugró kérdések a Titkári ismeretek tantárgyhoz

1. Melyek a köszönés általános szabályai, ki köszön előre kinek?
Férfi a nőnek, fiatal az idősnek, alacsonyabb rangú a magasabb rangúnak, belépő a bent lévőknek.

2. Ismertesse a bemutatás fogalmát!
Harmadik fél segítségével történő ismeretkötés.

3. Ismertesse a bemutatkozás fogalmát!
Harmadik fél segítsége nélkül történő ismeretkötés

4. Ismertesse a névjegy fogalmát!
A kapcsolat tartás gyakorlati eszköze a hivatalos és magánéletben is.

5. Ismertesse a névjegy célját!
Fontos és maradandó információt nyújtson rólunk vagy cégünkről.

6. Sorolja fel a névjegy felhasználási formáit!
Névjegy leadása.

Átadása.

Küldése.

7. Sorolja fel az önéletrajz típusait!
Folyamatosan szerkesztett leíró jellegű.

Amerikai.

Nyugat-Európai.
8. Ismertesse az etikett fogalmát!
A társadalmi érintkezés viselkedési formáit és szokásait foglalja össze.

9. Ismertesse a protokoll fogalmát!
A hivatalos életben érvényesülő szokások és formaságok összessége.

10. Ismertesse a titkár szó fogalmát!
A középkori csengésű titoknok szóból származik. Emberekkel és iratokkal foglalkozik.

11. Ismertesse a telefonálás íratlan szabályait!
Mások telefon beszélgetéseibe belehallgatni illetlenség.

Idegen irodában magunkra maradunk, nem kötelező felvennünk a telefont, de ha mégis megtesszük, jelentkezzünk be a cég nevén, közöljük, hogy az illetékes azonnal jön.
12. Sorolja fel a hivatali ajándékozás típusait!
állami
figyelmességi
lekötelező
13. Ismertesse a meghívó fogalmát!
A hivatalos protokolláris meghívás széles körben használt, általánosan elfogadott eszköze.
14. Ismertesse, hogy mit jelent az R.S.V.P. jelzés!
Ezzel a rövidítéssel azt kérjük, hogy a meghívó kézhezvétele után jelezzen vissza, hogy részt vesz-e a rendezvényen.

15.  Milyen szempontokat kell figyelembe venni vendéglátáskor?

Évszak

Időjárás

Időtartam

Időpont

16. Ismertesse a társalgás fogalmát!
Hivatalos kapcsolatokban a tárgyalás kapcsán folytatott beszélgetés.
17. Ismertesse a meta nyelv fogalmát!
Olyan nyelv, amely másként kódolja a gondolatainkat, mint a természetes nyelv.

18. A társalgás tartalmi vonatkozásában mi számít tabu témának?

Vallás

Politika

Család

Harmadik nem jelenlévő személyt nem beszélünk ki

19. Kivel tart állandó kapcsolatot a titkár?

Vezetővel

Ügyfelekkel

Munkatársakkal

20. Ismertesse a protokolláris rangsorolás négyes szabályát!
Nem, kor, rang és a három közül melyik a legfontosabb adott esetben.

21. Sorolja fel a hivatalos levelek részeit alaki szempontból!
Fejrész, főrész, zárórész.

22. Mit kell átgondolni mielőtt berendeznénk egy irodát?
Hányan fognak ott dolgozni.

Mennyi időt fogunk ott tölteni.

Fogunk-e vendégeket fogadni.

Milyen tevékenységet végeznek.

23. Ismertesse az ügyintézés fogalmát!
Az ügyek elintézése érdekében kifejtett tevékenység.

24. Ismertesse az iratkezelés célját!
Iratok nyilvántartása és a selejtezés nyomonkövethetősége.

25. Sorolja fel az irattári terv főbb tartalmi részeit!
Irattári tétel szám
Ügykör megnevezése
Megőrzési idő
Levéltárba adási ideje
26. Ismertesse az iktatás fogalmát!
Az iratnyilvántartás alapvető része, amelynek során a beérkező iratot és keletkező iratot iktatószámmal látják el és kitöltik az iktató könyvet.

27. Sorolja fel mit tartalmaz az irattári jel!
Az irat ágazati hovatartozását, ügykörszámot és a selejtezés kódját.

28. Ismertesse az iratátadó könyv fogalmát!
Az iratok továbbítására szolgál, a részlegeknek az egyik iratkezelő helyről a másikra kerülését rögzíti.
29. Mit nevezünk minősített adatnak?

Azokat az iratokat amelyek a bennük foglaltak miatt csak szigorúan meghatározott személyek kezébe kerülhetnek.

30. Ki vagy mi határozza meg, hogy melyik nyomtatványokat kell szigorú számadás alá vonni?

A vállalat vezetője, számviteli törvény.

